
DR.30.11.2006 59 

  

Saya telah berjanji dengan kerajaan negeri walaupun Kelantan masih satu 
sahaja dalam Malaysia ini, yang diperintah oleh parti pembangkang tapi saya rasa 
mendekatinya, dia akan setuju bagi tanah kepada saya. Jadi, saya bertanyalah agak 
boleh atau tidak dalam tahun 2007 Kompleks Sukan Komuniti ataupun Rakan Muda 
diwujudkan di setiap Parlimen dan juga DUN.   

Yang akhir sekali Tuan Pengerusi, saya rasa kalau tak menyebut ini tak 
sempurna iaitu Butiran 020500 - Pembangunan Ekonomi Belia. Belia adalah aset 
negara yang terpenting. Kalau kita tidak bina ekonomi, dia akan lemah... [Bercakap 
dalam bahasa Arab] Datuk Mat faham, tidak payah terjemah. Kalau terjemah nanti lari.  
Akal yang sihat, tubuh badan yang sihat, tubuh badan yang sihat, tubuh badan yang 
sihat, ekonomi yang stabil. Maka dengan sebab itu, saya nak supaya apa Yang 
Berhormat Menteri buat sekarang ini ialah mengikut hadharinya, mengikut 
kemajuannya cukup baik. Belia yang diberi pinjaman, belia yang mengikuti kursus 
usahawan, belia yang menceburi dalam bidang-bidang perniagaan. Kalau boleh, biar 
dia ada kelas-kelas ‘F’, kelas ‘B’, kelas ‘A’ untuk lesen permit itu supaya dapat juga 
menceburi dalam pelaksanaan RMK-9 ini. Kerana saya fikir kalau sudah beri kepada 
korporat-korporat yang jadi keparat sahaja, tidak menguntungkan. Minta maaflah saya 
sebut keparat ini, yang tidak bayar budi jasa kerajaan itu saya anggap keparat. Kalau 
dia tidak membina belia kita yang terjebak dengan gejala-gejala negatif, tidak berjuang 
berjihad sama, korbankan harta yang diperoleh daripada projek kerajaan, itu juga saya 
anggap keparat. Terima kasih, saya menyokong. 

Tuan Pengerusi [Datuk Dr.Yusof bin Haji Yacob]: Ya. Yang Berhormat bagi 
Sri Gading. 

3.48 ptg. 

Datuk Haji Mohamad bin Haji Aziz [Sri Gading]: Terima kasih Tuan 
Pengerusi. Saya menyentuh satu perkara Butiran 020200 – Pembangunan Sukan.  Kita 
selalu bernasib malang Tuan Pengerusi. Hari itu, kita punya pasukan bola sepak under 
20 kalah 3 -1 dengan Oman, Tuan Pengerusi. Oman ini tidak pernah ada dalam peta 
bola sepak. Kita dalam kumpulan yang bersama-sama dengan China, Iraq dan Oman. 
Kita belum apa-apa, sudah kalah 3 – 1. Sudahlah kita memang sudah kalah, sudah 
kalah dua sudah. Eh, tolong Oman, kita sendiri masukkan satu... [Ketawa] Kita masuk 
score gol kita. 

Tuan Pengerusi [Datuk Dr. Yusof bin Haji Yacob]: Piala dunia Yang 
Berhormat, ada juga gol sendiri Yang Berhormat. 

Datuk Haji Mohamad bin Haji Aziz [Sri Gading]:  Tidak apalah, itu hak orang 
lain Tuan Pengerusi. Saya bukan hendak menyalahkan Menteri Belia dan Sukan 
kerana kementerian pun kadang-kadang tidak boleh hendak campur tentang 
persatuan–persatuan sukan  tetapi kalau inilah berterusan Tuan Pengerusi, kita buang 
duit Tuan Pengerusi.  Ini tidak tahu ini, ini yang kita bertanding yang dekat Doha nanti, 
Asian Games ni. 

Patut tidak patut kita hantar pasukan bola sepak ini Tuan Pengerusi, patut 
tidak patut? Macam tidak patut Tuan Pengerusi. Masuk kalah. Konon masuk di 
peringkat antarabangsa kita mendedahkan pemain kita dengan pengalaman-
pengalaman. Berpuluh tahun sudah kita hantar, macam kata tadi, Yang Berhormat bagi 
Pasir Puteh. Kita rindu Mokhtar Dahari, tidak ada pengganti. Kita rindu dengan pemain-
pemain badminton Thomas Cup kita yang dulu-dulu. Tidak ada pengganti, tidak ada. 

 Jadi saya tidak tahulah, menteri ini saya tidak salahkan... 

 Tuan M. Kula Segaran [Ipoh Barat]: Penjelasan sedikit Yang Berhormat bagi 
Sri Gading.  Yang Berhormat bagi Sri Gading bersetuju dengan saya bila pasukan 
Malaysia kalah dengan Iraq, Oman, dengan satu China dalam satu pertandingan baru-
baru ini. Ini sangat memalukan negara kita kerana Iraq ini dalam peperangan. Satu 
situasi yang sangat unik, macam mana perkara macam ini boleh jadi? 

 Datuk Haji Mohamad bin Haji Aziz [Sri Gading]: Saya bukanlah bersetuju 
dengan DAP, tetapi memang memalukan. Oman ini Tuan Pengerusi, lebih banyak 
pakai jubah di Arab ini, astaghfirullah! Tidak terkenal, tidak ada dalam peta pun. Kalau 
Iraq, Iran, Arab Saudi, yes! Itu betul... 

 Tuan Pengerusi [Datuk Dr. Yusof bin Yacob]:  Ya, cukup Yang Berhormat. 



Saya telah berjanji dengan kerajaan negeri walaupun Kelantan masih satu sahaja dalam Malaysia ini, yang diperintah oleh parti pembangkang tapi saya rasa mendekatinya, dia akan setuju bagi tanah kepada saya. Jadi, saya bertanyalah agak boleh atau tidak dalam tahun 2007 Kompleks Sukan Komuniti ataupun Rakan Muda diwujudkan di setiap Parlimen dan juga DUN. Yang akhir sekali Tuan Pengerusi, saya rasa kalau tak menyebut ini tak sempurna iaitu Butiran 020500- Pembangunan Ekonomi Belia. Belia adalah aset negara yang terpenting. Kalau kita tidak bina ekonomi, dia akan lemah... [Bercakap dalam bahasa Arab] Datuk Mat faham, tidak payah terjemah. Kalau terjemah nanti lari. Akal yang sihat, tubuh badan yang sihat, tubuh badan yang sihat, tubuh badan yang sihat, ekonomi yang stabil. Maka dengan sebab itu, saya nak supaya apa Yang Berhormat Menteri buat sekarang ini ialah mengikut hadharinya, mengikut kemajuannya cukup baik. Belia yang diberi pinjaman, belia yang mengikuti kursus usahawan, belia yang menceburi dalam bidang-bidang perniagaan. Kalau boleh, biar dia ada kelas-kelas 'F', kelas 'B', kelas 'A' untuk lesen permit itu supaya dapat juga menceburi dalam pelaksanaan RMK-9 ini. Kerana saya fikir kalau sudah beri kepada korporat-korporat yang jadi keparat sahaja, tidak menguntungkan. Minta maaflah saya sebut keparat ini, yang tidak bayar budi jasa kerajaan itu saya anggap keparat. Kalau dia tidak membina belia kita yang terjebak dengan gejala-gejala negatif, tidak berjuang berjihad sama, korbankan harta yang diperoleh daripada projek kerajaan, itu juga saya anggap keparat. Terima kasih, saya menyokong. Tuan Pengerusi [Datuk Dr.Yusof bin Haji Yacob]: Ya. Yang Berhormat bagi Sri Gading. 3.48 ptg. Datuk Haji Mohamad bin Haji Aziz [Sri Gading]: Terima kasih Tuan Pengerusi. Saya menyentuh satu perkara Butiran 020200- Pembangunan Sukan. Kita selalu bernasib malang Tuan Pengerusi. Hari itu, kita punya pasukan bola sepak under 20 kalah 3-1 dengan Oman, Tuan Pengerusi. Oman ini tidak pernah ada dalam peta bola sepak. Kita dalam kumpulan yang bersama-sama dengan China, Iraq dan Oman. Kita belum apa-apa, sudah kalah 3- 1. Sudahlah kita memang sudah kalah, sudah kalah dua sudah. Eh, tolong Oman, kita sendiri masukkan satu... [Ketawa] Kita masuk score gol kita. Tuan Pengerusi [Datuk Dr. Yusof bin Haji Yacob]: Piala dunia Yang Berhormat, ada juga gol sendiri Yang Berhormat. Datuk Haji Mohamad bin Haji Aziz [Sri Gading]: Tidak apalah, itu hak orang lain Tuan Pengerusi. Saya bukan hendak menyalahkan Menteri Belia dan Sukan kerana kementerian pun kadang-kadang tidak boleh hendak campur tentang persatuan-persatuan sukan tetapi kalau inilah berterusan Tuan Pengerusi, kita buang duit Tuan Pengerusi. Ini tidak tahu ini, ini yang kita bertanding yang dekat Doha nanti, Asian Games ni. Patut tidak patut kita hantar pasukan bola sepak ini Tuan Pengerusi, patut tidak patut? Macam tidak patut Tuan Pengerusi. Masuk kalah. Konon masuk di peringkat antarabangsa kita mendedahkan pemain kita dengan pengalaman- pengalaman. Berpuluh tahun sudah kita hantar, macam kata tadi, Yang Berhormat bagi Pasir Puteh. Kita rindu Mokhtar Dahari, tidak ada pengganti. Kita rindu dengan pemain- pemain badminton Thomas Cup kita yang dulu-dulu. Tidak ada pengganti, tidak ada. Jadi saya tidak tahulah, menteri ini saya tidak salahkan... Tuan M. Kula Segaran [Ipoh Barat]: Penjelasan sedikit Yang Berhormat bagi Sri Gading. Yang Berhormat bagi Sri Gading bersetuju dengan saya bila pasukan Malaysia kalah dengan Iraq, Oman, dengan satu China dalam satu pertandingan baru- baru ini. Ini sangat memalukan negara kita kerana Iraq ini dalam peperangan. Satu situasi yang sangat unik, macam mana perkara macam ini boleh jadi?. Datuk Haji Mohamad bin Haji Aziz [Sri Gading]: Saya bukanlah bersetuju dengan DAP, tetapi memang memalukan. Oman ini Tuan Pengerusi, lebih banyak pakai jubah di Arab ini, astaghfirullah! Tidak terkenal, tidak ada dalam peta pun. Kalau Iraq, Iran, Arab Saudi, yes! Itu betul... Tuan Pengerusi [Datuk Dr. Yusof bin Yacob]: Ya, cukup Yang Berhormat.